Acest lucru a fost susținut de către viceprimarul capitalei, Irina Gutnic, în cadrul Podcastului "Chișinău LIVE".
Calitatea apei furnizată de S.A. "Apă-Canal Chişinău" este confirmată prin analize de laborator efectuate zilnic de laboratoarele acreditate ale Operatorului şi ale Centrului de Sănătate Publică a mun. Chișinău, pe tot parcursul procesului tehnologic de tratare, dezinfecţie, înmagazinare şi distribuţie a apei potabile, transmite Noi.md.Menţionăm, că S.A. "Apă-Canal Chişinău", în procesul de tratare a apei, zilnic, efectuează lucrări de mentenanță şi de spălare a filtrelor cu strat dublu de nisip şi cărbune activ în conformitate cu instrucțiunile de lucru şi procedurile aprobate.
Mai mult, apa din apeductul municipal corespunde parametrilor chimici şi bacteorologici.
În urma investigațiilor efectuate se constatată că apa de la robinet în Chişinău şi din localităţile din municipiu, poate fi consumată 24 din 24de ore și în alimentaţie. Apa de la robinet este de bună calitate, nu influenţează negativ sănătatea şi nu trebuie tratată și filtrată suplimentar.
Totodată, precizăm că din 2012, apa din apeductul municipiului Chişinău nu mai este tratată cu clor gazos, dar cu hipoclorit de sodiu. Aceasta a fost posibil după darea în exploatare a Staţiei de tratare a apei cu hipoclorit de sodiu. Respectiv, consumatorii conectaţi la sistemul centralizat de apă din municipiul Chişinău beau apă de calitate, achitînd un tarif minim, chiar dacă utilizarea altui dezinfectant este unul costisitor. Conform unor studii internaţionale, utilizarea hipocloritului de sodiu influențează mai vast microflora patogenică, distruge viruşii, germenii, inclusiv microbacteriile de tuberculoză şi hepatită. Studiile denotă că în oraşele în care s-a înlocuit clorul lichid cu hipoclorit de sodiu, cazurile de hepatită şi tuberculoză s-au redus cu 30-50 la sută.
De menţionat că, chișinăuienii plătesc cel mai joase tarife pentru serviciile de alimentare cu apă potabilă în comparaţie cu ţările vecine şi ţările Uniunii Europene, cum ar fi: Turcia, Georgia, Armenia, Romînia, Bulgaria, Ungaria, dar și cu alte orașe din Republica Moldova.
Respectiv, locuitorii mun. Chişinău achită pentru 1 m3 de apă potabilă - 10, 79 lei și pentru canalizare – 4,18 lei, adică în total, puțin peste 14,97 de lei pentru 1 m3. Consumatorii non-casnici din Chișinău achita pentru 1 m3 de apă 20,95 lei.
În acelaşi timp costul unui metru cub de apă în ţară este următorul:
▪️Cantemir 52, 14 lei
▪️Vulcănești 36,35 lei consumatori casnici și 85 lei-consumatori non-casnici
▪️Hîncești 43, 42 lei- 73,79 lei
▪️Ștefan Vodă 58, 66 lei - 77, 11 lei
▪️Telenești 40,75 lei - 65, 72 lei
▪️Florești 49,05 lei - 72, 85 lei
▪️Căușeni 43, 03 lei - 49, 65 lei
▪️Ceadîr Lunga 34,38 lei - 48, 7 lei
▪️Leova 27,29 lei - 60,14 lei
▪️Ocnița 50, 08 lei - 76, 28 lei
▪️Sîngerei 34,65 lei
▪️Glodeni 88,93 lei - 107,82 lei
▪️Edineț 42,46 lei - 72, 19 lei
▪️Basarabeasca 25,35 lei - 36 lei.